open-index/open-wikipedia-markdown huggingface dataset:
Χριστιανός του Σλέσβιχ-Χόλσταϊν-Σόντερμπουργκ-Έρε

Ο **Χριστιανός**, δανικά Christian (26 Νοεμβρίου 1570 - 14 Ιουνίου 1633) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Έρε.

## Βιογραφία
Ήταν ο πρωτότοκος γιος του Ιωάννη Β΄ του *Νεότερου*, δούκα του Σλέσβιχ-Χόλσταϊν-Σόντερμπουργκ και της Ελισάβετ των Γουέλφων, κόρης του Ερνέστου Γ΄, δούκα του Μπράουνσβαϊγκ-Γκρουμπενχάγκεν.

Το 1622 διαδέχθηκε τον πατέρα του με τα αδέλφια του: ο Χριστιανός έλαβε τη νήσο Έρε, ο Αλέξανδρος έλαβε το Σόντερμπουργκ, ο Ιωάννης Αδόλφος και ο Φρειδερίκος το Νόρμπουργκ, ο Φίλιππος το Γκλύξμπουργκ και ο Ιωακείμ Ερνέστος το Πλεν. Ο πατέρας του είχε ενώσει τα μικρά αγροκτήματα της νήσου Έρε σε τρεις γαίες (κτηματικές ενότητες): Γκρόστεν, Σέμπυγκορ και Γκούλσγκεβε. Το 1624 ο Χριστιανός αγόρασε γη από την Εκκλησία και έφτιαξε την κώμη Βόντερουπ.

Σκόπευε να γίνει επίσκοπος του Στρασβούργου. Αν και προτεστάντης, ήταν μέλος του Συλλόγου (canon) του καθεδρικού ναού του Στρασβούργου το διάστημα 1587-1604. Ακόμη και μετά, ο Σύλλογος του καθεδρικού συνέχισε να του πληρώνει τον μισθό του άγαμου ιερέα ως το 1619.

Νυμφεύτηκε την οικονόμο του σπιτιού του Καταρίνα. Το 1633 ο Χριστιανός απεβίωσε σε ηλικία 63 ετών και η νήσος Έρε μοιράστηκε μεταξύ των επιζώντων αδελφών του: ο Φρειδερίκος έλαβε το Γκρόστεν, ο Φίλιππος το Βόντερουπ, ο Ιωακείμ Ερνέστος το Σέμπυγκορ. Επίσης ο γιος του αδελφού του Αλεξάνδρου, Ιωάννης Χριστιανός, έλαβε το Γκούλσγκεβε. Το κάθε τμήμα είχε δικούς του φόρους και έγινε περίπλοκος ο υπολογισμός τους· αυτό οδήγησε στην πράξη σε μαύρη αγορά των προϊόντων.

## Οικογένεια
Απέκτησε με την Καταρίνα Γκρίμπελ ένα τέκνο:
* Σοφία Γκρίμπελ, γενν. 1600
Μερίμνησε για την κόρη του δίνοντάς της δύο μεγάλα σπίτια το 1629 και την εξαίρεσε από οποιουσδήποτε φόρους. 
Όταν απεβίωσε ο Φρειδερίκος, η Αικατερίνη παντρεύτηκε τον διοικητή του, Πέντερ Κρίστενσεν Πίλεγκορ, έμπορο.

## Πρόγονοι

## Πηγές
* Carsten Porskrog Rasmussen; Elke Imberger; Dieter Lohmeier; Ingwer Momsen, eds. (2008), Die Fürsten des Landes: Herzöge und Grafen von Schleswig, Holstein und Lauenburg, translated by Frauke Witte; Marion Hartwig, Neumünster: Wachholtz, pp. 246–257, ISBN 978-3-529-02606-5

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Άμπραχαμ φαν Κόιλενμπορχ

Ο **Άμπραχαμ φαν Κόιλενμπορχ** (ολλανδικά: **Abraham van Cuylenborch**, αναγραφόμενος σε παλαιότερες πηγές ως **Kuilenburg**) ήταν Ολλανδός ζωγράφος και σχεδιαστής της Χρυσής Ολλανδικής Εποχής στη ζωγραφική.

## Βιογραφία

Δεν είναι πολλά πράγματα γνωστά σχετικά με τον βίο του καλλιτέχνη. Έχει γίνει η υπόθεση ότι γεννήθηκε στην Ουτρέχτη περί το 1620, γεγονός που βασίζεται στο ότι έγινε μέλος στη Συντεχνία του Αγίου Λουκά της πόλης το 1639., αν και σε άλλη πηγή αναφέρεται ως έτος γέννησης "περί το 1610". Δεν είναι γνωστό τίποτε για τους γονείς του.

Αναφέρεται ότι διετέλεσε μαθητής του Κορνέλις φαν Πούλενμπουρχ, αλλά, όπως αναγράφει ο Liedtke, ο Πούλενμπουρχ βρισκόταν στην Αγγλία κατά την περίοδο 1637 - 1641, όταν δηλαδή ο Κόιλενμπορχ έπρεπε να μαθητεύει. Όπως κι αν έχει, ο Κόιλενμπορχ επηρεάστηκε πολύ από τον Πούλενμπουρχ και εντυπωσιάστηκε από την επιτυχία που σημείωναν τα έργα τόσο αυτού όσο και του πιθανού μαθητή του, Ντιρκ φαν ντερ Λίσσε στην Αυλή της Χάγης, ωστόσο σε αντίθεση με τους δύο αυτούς καλλιτέχνες, δεν εργάστηκε ποτέ εκτός Ουτρέχτης, όπου και νυμφεύτηκε στις 23 Μαΐου 1641. Τα περισσότερα έργα του χρονολογούνται κατά τη δεκαετία του 1640.

Ο Κόιλενμπορχ απεβίωσε στην Ουτρέχτη στις 22 Νοεμβρίου 1658.

## Έργο
Ο Κόιλενμπορχ ειδικευόταν σε "αρκαδικούς" πίνακες με σπήλαια και μυθολογικές, ενίοτε και βιβλικές, μελοδραματικές σκηνές. Αυτές οι σκηνές αντλούν την έμπνευσή τους από έργα του Πούλενμπουρχ, αλλά και έργα του Κάρελ ντε Χόοχ, ο οποίος είχε δραστηριοποιηθεί στην Ουτρέχτη κατά τη δεκαετία του 1630. Τα σπήλαια (grottos) και οι κατακόμβες της Ρώμης είχαν από παλαιότερα εντυπωσιάσει τους Ολλανδούς καλλιτέχνες, όπως τον Μάρτεν φαν Χέιμσκερκ κατά τη δεκαετία του 1530. Ο Κόιλεμπορχ ήταν προικισμένος καλλιτέχνης στη ζωγραφική μορφών και κατά καιρούς συνεργάστηκε με άλλους ζωγράφους, όπως τον Γιάκομπ Ντουκ, αλλά όχι τόσο λεπτεπίλεπτος όσο ο Πούλενμπουρχ. Τα τοπία του είναι αρκετά ρεαλιστικά, με ύφος που προσομοιάζει αυτό του Γιαν Μποτ.

## Παραπομπές


## Εξωτερικοί σύνδεσμοι

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Captain Fantastic (ταινία)

Το ***Captain Fantastic*** είναι μια ταινία του 2016 αμερικανικής παράγωγης, κωμωδίας-δράματος γραμμένη και σκηνοθετημένη από τον Ματ Ρος με πρωταγωνιστή τον Βίγκο Μόρτενσεν. Η ιστορία επικεντρώνεται σε μια οικογένεια που αναγκάζεται από τις περιστάσεις να επανενταχθεί στην κοινωνία αφού ζήσει απομονωμένη για μια δεκαετία.

Η ταινία έκανε την παγκόσμια πρεμιέρα της στο Φεστιβάλ Κινηματογράφου Σάντανς στις 23 Ιανουαρίου 2016. Διαγωνίστηκε στο τμήμα Ένα Κάποιο Βλέμμα στο Φεστιβάλ Κινηματογράφου των Καννών το 2016. Κυκλοφόρησε στο θέατρο στις 8 Ιουλίου 2016 από την Bleecker Street. Επιλέχθηκε από το National Board of Review ως μία από τις δέκα πρώτες ανεξάρτητες ταινίες του 2016 και ο Μόρτενσεν ήταν υποψήφιος για Χρυσή Σφαίρα για τον Καλύτερο Ηθοποιό και στα 70ά Βραβεία Κινηματογράφου της Βρετανικής Ακαδημίας για τον Καλύτερο Ηθοποιό σε Πρωταγωνιστικό Ρόλο και Βραβείο Όσκαρ Α΄ Ανδρικού Ρόλου στα 89α Βραβεία Οσκαρ.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες του 2016
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στην Ουάσινγκτον (πολιτεία)
Κατηγορία:Ταινίες γυρισμένες στο Όρεγκον
Κατηγορία:Ταινίες με θέμα τη διπολική διαταραχή
Paradise Papers

μικρογραφία|Εμπλεκόμενες χώρες στα Paradise papers
Τα **Paradise papers** είναι όρος που περιγράφει την αποκάλυψη 13.4 εκατομμυρίων εμπιστευτικών ηλεκτρονικών εγγράφων που συνδέονται με υπεράκτιες εταιρείες και άτομα που εδρεύουν σε φορολογικούς παραδείσους. Οι πληροφορίες είδαν το φως της δημοσιότητας στις 5 Νοεμβρίου 2017 σε πολλά μέσα ενημέρωσης σε όλο τον κόσμο μετά από επεξεργασίας διεθνούς ομάδας δημοσιογράφων. Στις χώρες αυτές, εταιρείες, υπερπλούσιοι, αθλητές και πολιτικοί εκμεταλλεύονται τις δυνατότητες που προσφέρουν οι φορολογικοί παράδεισοι απολαμβάνοντας ειδική φορολογική μεταχείριση. Τα έγγραφα προέρχεται από την δικηγορική εταιρία Appleby, τους προμηθευτές εταιρικών υπηρεσιών Estera και Asiaciti Trust, και τα μητρώα επιχειρήσεων 19 φορολογικών δικαιοδοσιών μυστικότητας. Συνολικά περιλαμβάνουν περισσότερα από 120.000 ονόματα ατόμων και εταιριών. Στα 8 τρις ευρώ υπολογίζονται σε φορολογικούς παραδείσους.

## Γενικές πληροφορίες
Όπως έχει γίνει γνωστό, ο όρος «Ελλάδα» στα έγγραφα των Paradise Papers έχει εμφανιστεί σε περισσότερες από 19.000 έγγραφα ηλεκτρονικής αλληλογραφίας, συμβολαίων και συμβάσεων. Παράλληλα, καταγράφονται συνολικά 252 καταχωρίσεις διευθύνσεων επικοινωνίας στην Ελλάδα.  Ως και τούτου, έχει δοθεί εντολή στους οικονομικούς εισαγγελείς της χώρας να ελέγξουν κάθε στοιχείο που αφορά την Ελλάδα τόσο σε φυσικά όσο και σε νομικά πρόσωπα.

Τα ονόματα των Ελλήνων που εμπλέκονται στα έγγραφα έχουν δημοσιευθεί και βρίσκονται εδώ   και  εδώ  

## Διεθνής εταιρείες που εντοπίζονται στα έγγραφα

Σύμφωνα με τα δημοσιευμένα έγγραφα μεταξύ άλλων βρίσκονται: Facebook, Apple, Uber, Nike, Walmart, Allianz, Siemens, McDonald's, και Yahoo! Στο άρθρο αναφέρεται πως οι μεγάλοι κολοσσοί Facebook, Apple και Nike απέφυγαν δισεκατομμύρια δολάρια σε φορολογικά έσοδα από υπεράκτιες εταιρείες. 

### Τι είναι η  Appleby

Η Appleby είναι νομική εταιρεία με έδρα την πρωτεύουσα των Βερμούδων και δραστηριότητα της είναι η ειδίκευση στις υπεράκτιες επενδύσεις. Είναι μία από τις μεγαλύτερες εταιρίες για τις υπεράκτιες επιχειρήσεις με έσοδα 100 εκατομμυρίων δολαρίων. Τα έγγραφα στα οποία έχει αποκτήσει πρόσβαση υπολογίζονται στα 7 εκατομμύρια από το 1950 μέχρι και το 2016. 

## Δείτε επίσης
* Panama Papers
* Pandora Papers
* Φορολογικό δίκαιο
* Ξέπλυμα μαύρου χρήματος

## Παραπομπές


## Εξωτερικοί σύνδεσμοι
* Ονόματα Ελλήνων στα Paradise Papers  
* Ονόματα Ελλήνων στα Paradise Papers (νέα λίστα Φεβρουάριος 2018)  
*

Κατηγορία:Τραπεζική
Κατηγορία:Διαφθορά
Κατηγορία:Κυβερνοεπιθέσεις
Σιλυλένια

Τα **σιλυλένια ** (αγγλικά *silylenes*) είναι ομάδα χημικών ενώσεων (τόσο ανόργανων όσο και οργανικών) που περιέχουν ένα (1) τουλάχιστον άτομο (ουδέτερο, χωρίς ηλεκτρικό φορτίο) δισθενούς πυριτίου.  Θεωρούνται ότι είναι τα πυριτιούχα ανάλογα των καρβενίων. Παλαιότερα ονομάζονταν «*[[Οργανικές ενώσεις με πυρίτιο|σιλένια»]]*, αλλά αυτό είναι (πλέον) λάθος, γιατί ο όρος «σιλένια» αναφέρεται σε ενώσεις που περιέχουν πυρίτιο συνδεμένο με διπλό δεσμό, δηλαδή αυτές που περιέχουν τουλάχιστον ένα (1) δεσμό Si=C ή ένα (1) δεσμό Si=Si. Ο γενικός όρος που είναι πραγματικά ανάλογος με τα καρβένια είναι «***σιλικένια***» (αγγλικά *silicenes*). Τα σιλυλένια έχουν προταθεί ότι είναι ενδιάμεσα αντιδράσεων τα οποία είναι τόσο ασταθή, που συνήθως δεν μπορούν να απομονωθούν. Ενώ τα καρβένια παρατηρούνται τόσο στην τριπλή όσο και στην απλή κατάσταση, τα σιλυλένια έχουν τυπικά μια μόνο απλή βασική κατάσταση, γιατί η ενεργειακή διαφορά μεταξύ των 3s και των 3p τροχιακών στο άτομο του πυριτίου είναι (σχετικά) πολύ μεγάλη και έτσι η ενεργειακή διαφορά από την απλή κατάσταση ως την (περισσότερο υποθετική για τα σιλυλένια) τριπλή είναι (σχετικά) τεράστια.

## Ιστορία
Η πρώτη πειραματική χημική παρατήρηση σιλυλένιου ως ενδιάμεσο αποδείκτηκε από τους *Π. Σ. Σκελλ* και *E. Τζ. Γκόλντστεϊν*, το 1964.

Το πρώτο σταθερό σιλυλένιο που συνθέθηκε και απομονώθηκε ήταν το N,N΄-δι(τριτοταγες βουτυλο)-1,3-διαζα-2-σιλακυκλοπεντ-4-εν-2-υλιδένιο, το 1994 από την ομάδα του Μίχαελ Κ. Ντενκ.

## Σύνθεση και ιδιότητες
Τα σιλυλένια γενικά συνθέτονται με θερμόλυση ή φωτόλυση πολυσιλανίων, με αντιδράσεις ατόμων πυριτίου (παρεμβολή, προσθήκη ή απόσπαση), με  πυρόλυση των σιλανίων, ή από αναγωγή 1,1-διαλοσιλανίων.

Τα απλά σιλυλένια είναι πολύ δραστικά χημικά είδη και εύκολα διμερίζονται, δίνοντας τα αντίστοιχα δισιλένια, και έτσι η διάρκεια ημιζωής τους είναι πολύ σύντομη. Ογκώδεις υποκαταστάτες χρησιμοποιούνται για να αποτρέψουν αυτόν το διμερισμό, και για να σταθεροποιήσουν σιλυλένια, αποτελεσματικά για (σχετικά) μακροχρόνια επιβίωση σε αραιά διαλύματα ακόμα, και σε μορφή κρυστάλλων.

Η δραστικότητα των σιλυλενίων είναι  παρόμοια με εκείνα των καρβενίων, με αντιδράσεις παρεμβολής σε πολικούς δεσμούς, αντιδράσεις προσθήκης σε πολλαπλούς δεσμούς, και αντιδράσεις διμερισμού να προκύπτουν. Αλλά σε αντίθεση με τα καρβένια, αντιδράσεις παρεμβολής σε δεσμούς C-H και C-C γενικά δεν συμβαίνουν, αλλά συμβαίνουν αντιδράσεις συμπλοκοποίησης με βάσεις κατά Λιούις.

Σύμφωνα με μια μελέτη διφαινυλοσιλυλένιο παράχθηκε με φωτόλυση αναλαμπής ενός τρισιλανίου:
σύνδεσμος=https://en.wikipedia.org/wiki/File:Diphenylsilylene.png|κέντρο|400x400εσ
Σε αυτήν την αντίδραση το διφαινυλοσιλυλένιο απλά αποσπάται από το τρισιλάνιο, με ταυτόχρονο σχηματισμό δισιλανίου.Το σιλυλένιο μπορεί να παρατηρηθεί με τη χρήση φασματοσκοπίας υπεριώδους στα 520 nm και έχει χημική ημιζωή της τάξης των δύο (2) μικροδευτερολέπτων (μs). Η μεθανόλη που προστέθηκε στο πείραμα αυτό έδρασε σαν χημική παγίδα και αντέδρασε με σταθερά ταχύτητας αντίδρασης δεύτερης τάξης 13·109 mol−1s−1, που είναι κοντά στον έλεγχο διάδοσης.

## Παρατηρήσεις, υποσημειώσεις και αναφορές


Κατηγορία:Ενώσεις πυριτίου
Κατηγορία:Ασταθείς ενώσεις
Αποσιωπητικά

Τα **αποσιωπητικά** ( **…** ) είναι σημείο στίξης που χρησιμοποιείται όταν μια φράση δεν ολοκληρώνεται και παραλείπεται μια λέξη ή ένα τμήμα της φράσης.

Με τα αποσιωπητικά δηλώνονται επίσης συναισθήματα, όπως συγκίνηση, οργή κ.τ.λ.

## Παραπομπές

Κατηγορία:Σημεία στίξης
Μετουσίωσις

**Μετουσίωσις** (λατ. *transsubstantiatio*) είναι ο εκκλησιαστικός όρος με τον οποίο νοείται η αλλαγή της ουσίας με την οποία το ψωμί και το κρασί που προσφέρονται στο μυστήριο της Θείας Ευχαριστίας κατά τη διάρκεια της Λειτουργίας μετατρέπεται (μετουσιώνεται), στην πραγματικότητα, σε σώμα και αίμα του Ιησού.

Η Καθολική Εκκλησία διδάσκει το transsubstantiatio, ότι δηλαδή η ουσία των προσφερομένων στην Ευχαριστία μετατρέπεται σε σώμα και αίμα του Χριστού. Η πίστη σε αυτό το δόγμα έγινε υποχρεωτική από την Τέταρτη Σύνοδο του Λατερανού το 1215 και αργότερα αμφισβητήθηκε από διάφορους μεταρρυθμιστές του 15ου αιώνα. Ο τρόπος με τον οποίο συμβαίνει η αλλαγή, λέει η Καθολική Εκκλησία, είναι μυστήριο: «Το ψωμί και το κρασί γίνονται, κατά τρόπο που ξεπερνά την κατανόησή μας, το Σώμα και το Αίμα του Χριστού». Η ακριβής ορολογία που χρησιμοποιείται σχετικά με την φύση της Θείας Ευχαριστίας και τις θεολογικές της προεκτάσεις έχει αμφιλεγόμενη ιστορία, ειδικά στην Προτεσταντική Μεταρρύθμιση.

Στην Ορθόδοξη Εκκλησία, το δόγμα έχει συζητηθεί υπό τον όρο «*μετουσίωσις*», που επινοήθηκε ως άμεσο δάνειο του λατινικού *transsubstantiatio,* τον 17ο αιώνα. Στην Ορθοδοξία, το Μυστήριο της Θείας Ευχαριστίας αναφέρεται περισσότερο με τους εναλλακτικούς όρους «*μεταστοιχείωσις*», «*μεταρρύθμισις*» ή «*μεταβολή*».

## Παραπομπές

Κατηγορία:Καθολική θεολογία και δόγμα
Κατηγορία:Χριστιανική ορολογία
Κατηγορία:Χριστολογία
Κατηγορία:Θεία Ευχαριστία
Σύνοδος του Ιασίου

Η **Σύνοδος του Ιασίου** ήταν σύνοδος επισκόπων της Ορθόδοξης Εκκλησίας που πραγματοποιήθηκε στο Ιάσιο της Μολδαβίας (σήμερα στη Ρουμανία), από τις 15 Σεπτεμβρίου ως τις 27 Οκτωβρίου του 1642. Συνεκλήθη από τον Οικουμενικό Πατριάρχη Παρθένιο Α΄, με την υποστήριξη του πρίγκηπα της Μολδαβίας Βασιλείου Λούπου.

Σκοπός της Συνόδου ήταν να αντιμετωπίσει ορισμένα Ρωμαιοκαθολικά και Προτεσταντικά «δογματικά σφάλματα» που είχαν παρεισφρύσει στην Ορθόδοξη Χριστιανική θεολογία και να προσφέρει μια ολοκληρωμένη Ορθόδοξη δήλωση σχετικά με το περιεχόμενο και τον χαρακτήρα της πίστης.

Η Σύνοδος συγκλήθηκε και άρχισε τις εργασίες της στις 15 Σεπτεμβρίου του 1642. Με την συμμετοχή εκπροσώπων των ελληνικών και σλαβικών Εκκλησιών, καταδίκασε την Καλβινιστική διδασκαλία που αποδιδόταν στον Κύριλλο Λούκαρι και επικύρωσε επιστολή του τότε Πατριάρχη Κωνσταντινουπόλεως Παρθενίου Α΄ και της περί Αυτόν συνόδου, με την οποία καταπολεμήθηκαν οι καλβινικές δοξασίες που περιλαμβάνονταν στην Ομολογία του Κύριλλου Λούκαρη. Επικύρωσε επίσης το (κάπως τροποποιημένο κείμενο του) *Expositio fidei* (*Δήλωση Πίστης*, επίσης γνωστή ως *Ορθόδοξη Ομολογία*) του Πέτρου Μογίλα, μια περιγραφή της Ορθοδοξίας με τη μορφή ερωταποκρίσεων.

Οι εργασίες της Συνόδου περατώθηκαν στις 27 Οκτωβρίου 1642. Το πρακτικό της στη συνέχεια στάλθηκε στο Οικουμενικό Πατριαρχείο για επικύρωση, ενώ η επικυρωθείσα επιστολή του Πατριάρχη Παρθενίου Α΄ υπεβλήθη στον Ηγεμόνα Βασίλειο Λούπο με την επισυναπτόμενη παράκληση όπως επικυρώσει αυτήν ως περιέχουσα «*γνωστά διδάγματα της Ανατολικής Εκκλησίας*». Η *Δήλωση της Πίστης* έγινε θεμελιώδες κείμενο για την διαμόρφωση της Ορθόδοξης στάσης απέναντι στην Μεταρρυθμιστική σκέψη. Η σημαντική συμβολή της Συνόδου ήταν η ενισχυμένη αίσθηση ενότητας της Ορθόδοξης Εκκλησίας μέσω της κύρωσης της Κοινής Δήλωσης από όλες τις μεγάλες Έδρες.

Η εν λόγω Σύνοδος είχε χαρακτήρα Πατριαρχικής Συνόδου. Με ίδιο αντικείμενο καταδίκης συνήλθε 30 χρόνια αργότερα, το 1672 στα Ιεροσόλυμα, η καλούμενη «Σύνοδος των Ιεροσολύμων (1672)».

## Παραπομπές


## Πηγές
* Μεγάλη Ελληνική Εγκυκλοπαίδεια, τόμ.ΙΒ΄, σελ.806.

Ιασιου
Κατηγορία:Εκκλησία της Ρουμανίας
Κατηγορία:Οικουμενικό Πατριαρχείο
Κατηγορία:Ρωσική Ορθόδοξη Εκκλησία
Κατηγορία:Ιάσιο
Κατηγορία:17ος αιώνας
Βάσος Τσιμπιδάρος

Ο **Βάσος Τσιμπιδάρος** (Καρέα Λακωνίας,1919 - Αθήνα, 2002) ήταν Έλληνας δημοσιογράφος και συγγραφέας.

## Βιογραφία
Γεννήθηκε το 1919 στην Καρέα της Ανατολικής Μάνης και πρωτοασχολήθηκε με τη δημοσιογραφία στη διάρκεια της Κατοχής, ενώ μετά την απελευθέρωση διετέλεσε υπεύθυνος του Γραφείου Τύπου της αντιβασιλείας του αρχεπισκόπου Δαμασκηνού. Η δημοσιογραφική του πορεία κράτησε για περισσότερες από τέσσερις δεκαετίες, διάστημα κατά το οποίο πραγματοποίησε δεκάδες αποστολές σε 35 κράτη. Επίσης, έζησε για χρόνια στο Λονδίνο, όπου υπήρξε υπάλληλος στο Γραφείο Τύπου της ελληνικής πρεσβείας (θέση από την οποία παύθηκε μετά την επιβολή της Χούντας των Συνταγματαρχών) και ανταποκριτής διάφορων ελληνικών εφημερίδων. Σημαντικότερο δημοσιογραφικό επίτευγμα του Τσιμπιδάρου θεωρείται η έρευνά του σχετικά με τη δολοφονία του δημοσιογράφου Τζορτζ Πολκ, η οποία συνέβαλε στην απαλλαγή του Γρηγόρη Στακτόπουλου.

Μεταξύ άλλων, εργάστηκε στις εφημερίδες *Αθηναϊκή*, *Εμπρός*, *Ελληνική Ημέρα*, *[[Ακρόπολις (εφημερίδα)|Ακρόπολις]]*, *[[Απογευματινή]]* και *[[Ελεύθερος Τύπος (εφημερίδα)|Ελεύθερος Τύπος]]*. Παράλληλα υπήρξε ανταποκριτής της κυπριακής εφημερίδας ''Ο Φιλελεύθερος'' και του ''Εθνικού Κήρυκα'' της Νέας Υόρκης, ενώ ήταν ο εκδότης της ελληνικής εφημερίδας *Εμπρός* του Ηνωμένου Βασιλείου.

Παράλληλα, υπήρξε συγγραφέας βιβλίων ταξιδιωτικού, ιστορικού-λαογραφικού, και δημοσιογραφικού περιεχομένου. Απεβίωσε στην Αθήνα, στις 9 Οκτωβρίου του 2002.

## Εργογραφία
* *Οδηγός του δημοσιογράφου* (1953)
* *Δυτικά του Κιλιμάντζαρου* (11960)
* *Οδηγός του Λονδίνου* (1967)
* *Το χωριό μου η Καρέα* (1973)
* *Οι Έλληνες στην Αγγλία* (1974)
* *Μανιάτικες αναμνήσεις, εκδόσεις Ιωλκός* (1989)
* *Με την άκρη της πένας* (1995)
* *Το 1821 χωρίς δάφνες και στέφανα*, *εκδόσεις Ιωλκός* (2001)

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Ρουβίκωνας (αναρχική ομάδα)

Ο **Ρουβίκωνας** είναι αναρχική οργάνωση που δρα στην Ελλάδα. Καταγγελίες μαρτυρούν πως η δράση του περιλαμβάνει ενέργειες όπως καταλήψεις γραφείων κομμάτων, ρίψεις φυλλαδίων, επιθέσεις σε εταιρείες, τράπεζες, πρεσβείες, ΜΜΕ κ.ά. με στόχο να δείξει τη δυσαρέσκειά του στον καπιταλισμό της ελεύθερης αγοράς. Η οργάνωση διαθέτει κι έναν φεμινιστικό τομέα που δραστηριοποιείται μαζί της.

Η πρώτη ενέργεια του Ρουβίκωνα που έλαβε ευρεία προβολή ήταν η κατάληψη των κεντρικών γραφείων του ΣΥΡΙΖΑ στην πλατεία Κουμουνδούρου από 40 μέλη, στις 8 Μαρτίου του 2015.

Τον Μάιο του 2017, παρουσίασε το πρόγραμμα του στο διαδίκτυο και σε ανοικτή εκδήλωση στα Εξάρχεια. Για πέντε χρόνια δημοσίευε τις ενέργειές του στον ιστότοπο indymedia, πριν αποκτήσει τη δική του ιστοσελίδα. Επίσης δημοσιεύει βίντεο με τις δράσεις του στο κανάλι που διατηρεί στο Youtube.

## Δείτε επίσης
* Κατάλογος ενεργειών της αναρχικής ομάδας Ρουβίκωνας

## Παραπομπές


## Εξωτερικοί σύνδεσμοι
*Η επίσημη ιστοσελίδα του Ρουβίκωνα

Κατηγορία:Αναρχικές οργανώσεις στην Ελλάδα
Κατηγορία:Αναρχισμός
Περιβόλια Πυλλήνης Αιτωλοακαρνανίας

Τα **Περιβόλια** είναι ορεινός οικισμός που βρίσκεται στη Ναυπακτία του νομού Αιτωλοακαρνανίας σε υψόμετρο 820 μέτρα. Έχει πληθυσμό 29 κατοίκους, σύμφωνα με την απογραφή του 2011 μαζί με τον Παλαιόπυργο συναποτελούν την Τοπική Κοινότητα Παλαιοπύργου που ανήκει στη Δημοτική Ενότητα Πυλλήνης του Δήμου Ναυπακτίας.

## Γεωγραφία - Ιστορία
Τα Περιβόλια βρίσκονται βόρεια της Ναυπάκτου σε απόσταση 25,5 χλμ. από αυτήν και επάνω στην επαρχιακή οδό Ναυπάκτου - Πλατάνου - Ψηλού Σταυρού. Την περίοδο της τουρκοκρατίας, πολλοί κάτοικοι του χωριού μετοίκησαν νοτιότερα στις πλαγιές του Βλασινιά, γύρω από το παλιό μοναστήρι της Αγίας Τριάδας που ήταν μετόχι της Ιεράς Μονής Αμπελακιώτισσας και δημιούργησαν τον Παλαιόπυργο. Αναγνωρίστηκε ως οικισμός το 1961 με το ΦΕΚ 19/03/1961 και προσαρτήθηκε στην τότε κοινότητα Παλαιόπυργου.

### Απογραφές πληθυσμού

## Εξωτερικοί σύνδεσμοι
* Παλαιόπυργος  από το http://www.nafpaktos.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Θάνου

Το ελληνικό επώνυμο **Θάνου** μπορεί να αναφέρεται σε κάποιο από τα παρακάτω πρόσωπα:

* Βασιλική Θάνου (γεν. 1950), Ελληνίδα ανώτατη δικαστικός 
* Κατερίνα Θάνου (γεν. 1975), Ελληνίδα πρώην αθλήτρια του στίβου
* Νάταλι Θάνου (γεν. 1983), Ελληνίδα τραγουδίστρια και μοντέλο

Κατηγορία:Ελληνικά επώνυμα
Βάλτερ Ρόζενταλ

Ο **Βάλτερ Ρόζενταλ** (*[[γερμανικά]]: Walther Rosenthal*), (10 Ιουλίου 1917 - 11 Ιουλίου 1987), ήταν Γερμανός πρώην πρωταθλητής της αντισφαίρισης, νομικός ο οποίος ασχολήθηκε με το ποινικό δίκαιο της Λαϊκής Δημοκρατίας της Γερμανίας και αθλητικός αξιωματούχος.

Ο Ρόζενταλ σπούδασε νομικά κι έγινε μέλος του Εθνοσολιαλιστικού εργατικού κόμματος μετά την επιβεβαίωση της "Αρίας" καταγωγής του. Μετά τον Δεύτερο παγκόσμιο πόλεμο εργάστηκε ως επικεφαλής της δικαιοσύνης στο Πότσνταμ. Το 1950 ήρθε στο Δυτικό Βερολίνο, όπου εργάστηκε στην Επιτροπή ερευνών των φιλελεύθερων δικηγόρων (UfJ) ως αξιωματούχος ποινικής δικαιοσύνης, ηγέτης του οποίου έγινε το 1958. Το 1960, το UfJ ενσωματώθηκε στο Ινστιτούτο Gesamtdeutsche. Εκεί, ο Rosenthal εργάστηκε ως ανώτερος κυβερνητικός διευθυντής ως επικεφαλής του τμήματος του Βερολίνου.

Μέχρι τον θάνατό του ο Ρόζενταλ ήταν συν-συντάκτης του ετήσιου περιοδικού για το Ostrecht.
Λίγο πριν τη μετακίνηση του στο Δυτικό Βερολίνο, ο Ρόζενταλ είχε δεσμευτεί στις 7 Ιανουαρίου 1950 ως πληροφοριοδότης της υπηρεσίας πληροφοριών της Ανατολικής Γερμανίας με την κωδική ονομασία "Schmidt" . Οι αναφορές του από το Δυτικό Βερολίνο είναι άγνωστες. Σύμφωνα με τον Siegfried Mampels, ο Ρόζενταλ είχε αποκαλύψει αυτή του την ιδιότητα στην εξεταστική επιτροπή των φιλελεύθερων δικηγόρων. 

Επίσης ήταν αντισφαιριστής και κέρδισε το 1934 μαζί με τον Werner Beuther το γερμανικό πρωτάθλημα νέων στο διπλό. Το 1949 κέρδισε το Πρωτάθλημα αντισφαίρισης αντρών και γυναικών Ανατολικής Γερμανίας επίσης στο διπλό και το Γερμανικό πρωτάθλημα το 1963.
Από το 1956 ήταν αθλητής της Ένωσης Τένις του Βερολίνου και το 1969 εξελέγη πρόεδρος του συλλόγου. Το 1973 έγινε αντιπρόεδρος της Γερμανικής Ομοσπονδίας ανντισφαίρισης και το 1975 πρόεδρος. Έμεινε στην υπηρεσία μέχρι το 1985. 

## Συγγραφικό έργο
* *Die Justiz in der Sowjetzone*, Bundesministerium für Gesamtdeutsche Fragen, Bonn 1962
* *Das neue politische Strafrecht der DDR*, Metzger Verlag, Frankfurt am Main 1968

## Τιμές και διακρίσεις
* Μεγαλόσταυρος του Τάγματος της Αξίας της Ομοσπονδιακής Δημοκρατίας της Γερμανίας
* 1983: Μεγάλος σταυρός αξίας της Ομοσπονδιακής Δημοκρατίας της Γερμανίας
* Χρυσό σήμα του DTB
* Χρυσό βραβείο τιμής του Berliner Tennis-Verband
* Επίτιμος Πρόεδρος της Γερμανικής Ομοσπονδίας Τένις

## Παραπομπές

## Πηγές
* Ulrich Kaiser: *Tennis in Deutschland: Von den Anfängen bis 2002. Zum 100-jährigen Bestehen des Deutschen Tennisbundes*, Duncker & Humblot, 2002 
* Friedrich-Christian Schroeder: *Zum Tode von Walther Rosenthal.* In Jahrbuch für Ostrecht 1987, S. 9–10.

Κατηγορία:Ανατολικογερμανοί αθλητές της αντισφαίρισης
Κατηγορία:Γερμανοί αθλητές της αντισφαίρισης
Κατηγορία:Γερμανοί δικηγόροι
Ρ
Ineos Grenadiers

Οι **Ineos Grenadiers** (πρώην **Team Sky**) είναι μία επαγγελματική ομάδα ποδηλατών που διαγωνίζεται στο UCI World Tour. Η ομάδα εδρεύει στο Εθνικό Κέντρο Ποδηλασίας στο Μάντσεστερ, Αγγλία, με βάση εφοδιαστικής αλυσίδας στο Deinze του Βελγίου και σε επιχειρησιακή βάση στο Quarrata της Ιταλίας. Η ομάδα διοικείται από τον πρώην διευθυντή της British Cycling, Sir Dave Brailsford.

Η ομάδα Sky ξεκίνησε το 2010 με τη φιλοδοξία να κερδίσει το Tour de France με έναν Βρετανό αναβάτη εντός πέντε ετών, στόχος που επιτεύχθηκε μέσα σε μόλις τρία χρόνια, όταν ο Bradley Wiggins κέρδισε το Tour de France του 2012 και έγινε ο πρώτος Βρετανός νικητής στην ιστορία του , ενώ ο συμπαίκτης και ο συνάδελφός του Chris Froome τελείωσε ως πρώτος επιβάτης και στη συνέχεια κέρδισε το Tour de France 2013, επιτυγχάνοντας έτσι τον πρωταρχικό στόχο του Team Sky δύο φορές μέσα στην αρχική πενταετή χρονική περίοδο. Ο Froome κέρδισε τον τρίτο τίτλο Tour de France του Sky, το 2015, ο τέταρτος το 2016 και ο πέμπτος το 2017, καθώς και ο πρώτος τίτλος του Vuelta a España το 2017.

## Ιστορία

Η δημιουργία της ομάδας ανακοινώθηκε στις 26 Φεβρουαρίου 2009, με την κύρια χορηγία της BSkyB. Η εταιρεία αναζητούσε ένα άθλημα στο οποίο θα μπορούσε να έχει θετικό και ευρύτατο αντίκτυπο μέσω της χορηγίας. Η British Cycling ξεκίνησε για πρώτη φορά τη σχέση της με την BSkyB το 2008 με χορηγία £ 1 εκατομμυρίου στην ομάδα Sky Track Cycling μετά τους θερινούς Ολυμπιακούς αγώνες στους οποίους υπερέβησαν οι Βρετανοί ποδηλάτες.Μετά από ένα ταξίδι στο Velodrome του Μάντσεστερ, το σπίτι του Εθνικού Κέντρου Ποδηλασίας, το 2008, ο πρόεδρος της BSkyB James Murdoch γρήγορα έμεινε πρόθυμος για το άθλημα. Το BSkyB δέχτηκε η βρετανική ποδηλασία και τα βασικά πρόσωπα όπως ο David Brailsford, για να ξεκινήσουν μια βρετανική ομάδα ποδηλασίας δρόμου που θα συμμετείχε στις μεγάλες διοργανώσεις ποδηλασίας καθώς και στις τρεις Grand Tours της Ιταλίας, της Γαλλίας και της Ισπανίας. Η BSkyB συμφώνησε να χρηματοδοτήσει την ομάδα με στόχο έναν Βρετανό αναβάτη να κερδίσει το Tour de France μέσα σε πέντε χρόνια.

Η αρχική πρόθεση της Team Sky ήταν να δημιουργήσει μια ομάδα 25 ατόμων με έναν πυρήνα βρετανών αναβάτες και να καλλιεργήσει το νέο ταλέντο. Οι πρώτοι έξι αναβάτες επιβεβαιώθηκαν ότι ήταν όλοι Βρετανοί και πιο συγκεκριμένα Geraint Thomas, Steve Cummings, Chris Froome, Russell Downing, Ian Stannard και Peter Kennaugh. Επισημάνθηκε η φιλοδοξία να «εξασφαλιστεί η ανταγωνιστικότητα» μέσω άλλων πινακίδων, συμπεριλαμβανομένου ενός αριθμού αλλοδαπών αναβατών. Στις 10 Σεπτεμβρίου 2009 επιβεβαιώθηκαν άλλοι δέκα αναβάτες, οι οποίοι θα διεξαχθούν για την ομάδα. Αυτές ήταν οι Edvald Boasson Hagen, Thomas Löfkvist, Kurt Asle Arvesen, Simon Gerrans, Juan Antonio Flecha, Kjell Carlström, John-Lee Augustyn, Greg Henderson, Lars Petter Nordhaug και Morris Possoni. Περαιτέρω προσθήκες στην ομάδα, όπως οι Chris Sutton και Bradley Wiggins από την Garmin-Slipstream, ο Michael Barry και ο Ben Swift από την ομάδα Katusha, έγιναν πριν από την έναρξη της σεζόν του 2010.

Κατηγορία:Αθλητικές ομάδες Ηνωμένου Βασιλείου
Κατηγορία:Ποδηλασία
Φρειδερίκος του Σλέσβιχ-Χόλσταϊν-Σόντερμπουργκ-Νόρμπουργκ

Ο **Φρειδερίκος** (δανικά: *Frederik af Slesvig-Holsten-Sønderborg-Nordborg*, 26 Νοεμβρίου 1581 - 22 Ιουλίου 1658) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Νόρμπουργκ.

## Βιογραφία
Ήταν ο πέμπτος γιος του Ιωάννη Β΄ του *νεότερου*, δούκα του Σλέσβιχ-Χόλσταϊν-Σόντερμπουργκ και της Ελισάβετ των Γουέλφων, κόρης του Ερνέστου Γ΄, δούκα του Μπράουνσβαϊγκ-Γκρουμπενχάγκεν.

Το 1622 οι τρεις μεγαλύτεροι επιζώντες αδελφοί μοίρασαν την πατρική κτήση. Δύο έτη μετά απεβίωσε ο τεταρτότοκος αδελφός του Φρειδερίκου Ιωάννης Αδόλφος, δούκας του Σλέσβιχ-Χόλσταϊν-Σόντερμπουργκ-Νόρμπουργκ άγαμος και ο Φρειδερίκος τον διαδέχθηκε. Το Νόρμπουργκ είναι επί της νήσου Αλς.

Απεβίωσε το 1658 στο Νόρμπουργκ σε ηλικία 77 ετών και τον διαδέχθηκε ο πρωτότοκος γιος του Ιωάννης Μπόγκισλαβ.

## Οικογένεια
Νυμφεύτηκε πρώτα το 1627 την Ιουλιανή των Βέττιν, κόρη του Φραγκίσκου Β΄ δούκα της Σαξονίας-Λάουενμπουργκ και είχε τέκνο:
* Ιωάννης Μπόγκισλαβ 1629-1679.

Το 1630 απεβίωσε η Ιουλιανή και ο Φρειδερίκος έκανε δύο έτη αργότερα δεύτερο γάμο με την Ελεονώρα κόρη του Ροδόλφου πρίγκιπα του Άνχαλτ-Τσερμπστ και είχε τέκνα:
* Ελισάβετ-Ιουλιανή 1633-1704, παντρεύτηκε τον Αντώνιο-Ούλριχ των Γουέλφων δούκα του Μπράουνσβαϊγκ-Βολφενμπύτελ.
* Δωροθέα-Χέντβιχ 1636-1692, αρχικά ηγουμένη του αββαείου του Γκάντερσχαϊμ. Μετά μεταστράφηκε στον Καθολικισμό και παντρεύτηκε τον Χριστόφορο του Ράντσαου-Χόενφελντ.
* Χριστιανός-Αύγουστος 1639-1687, πρίγκιπας του Σλέσβιχ-Χόλσταϊν-Σόντερμπουργκ-Νόρμπουργκ και ναύαρχος της Αγγλίας.
* Λουίζα-Αμένε 1642-1685, παντρεύτηκε τον Ιωάννη-Φρειδερίκο του Χόενλοε-Νόιενσταϊν-Έρινγκεν.
* Ροδόλφος-Φρειδερίκος 1645-1688, πρίγκιπας του Σλέσβιχ-Χόλσταϊν-Σόντερμπουργκ-Νόρμπουργκ. Νυμφεύτηκε τη Μπιμπιάνε κόμισσα του Πρόμνιτς και κόρη του ήταν η:
** Ελισάβετ-Σοφία-Μαρία 1683-1767, παντρεύτηκε τον Αύγουστο-Γουλιέλμο των Βέττιν δούκα του Μπράουνσβαϊγκ-Βολφενμπύτελ-Λύνεμπουργκ.

## Πρόγονοι

## Εξωτερικοί Σύνδεσμοι
Miroslav Marek: House of Oldenburg, offsprings of John II herzog von S.H.S.

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Μαργαρίτης

Το ελληνικό επώνυμο ή όνομα **Μαργαρίτης** μπορεί να αναφέρεται σε κάποιο από τα παρακάτω πρόσωπα:

## Επώνυμο
* Αριστείδης Μαργαρίτης (θαν. 1905), Έλληνας στρατιωτικός
* Γεώργιος Μαργαρίτης (1814–1884), Έλληνας ζωγράφος
* Γιώργος Μαργαρίτης (γεν. 1945),  Έλληνας λαϊκός τραγουδιστής 
* Γιώργος Μαργαρίτης (ιστορικός) (γεν. 1954), Έλληνας συγγραφέας
* Γιώργος Μαργαρίτης (ποδοσφαιριστής) (γεν. 1991), Έλληνας ποδοσφαιριστής
* Λώρης Μαργαρίτης (1895–1953), Έλληνας πιανίστας και μουσουργός
* Νικόλαος Μαργαρίτης, Έλληνας πολιτικός
* Φίλιππος Μαργαρίτης (1810–1892), Έλληνας ζωγράφος και φωτογράφος
* Φίλιππος Μαργαρίτης (φιλικός), Έλληνας πρωτεργάτης της Επανάστασης του 1821 
## Όνομα
* Μαργαρίτης Αποστολίδης (1921–2005), Έλληνας μοντερνιστής αρχιτέκτονας
* Μαργαρίτης Δήμιτσας (1829–1903), Έλληνας εκπαιδευτικός, φιλόλογος, ιστορικός και συγγραφέας
* Μαργαρίτης Ευαγγελίδης (1850–1932), Έλληνας καθηγητής
* Μαργαρίτης Σχοινάς (γεν. 1962), Έλληνας πολιτικός και αξιωματούχος της Ε.Ε.
* Μαργαρίτης Φραγκογιάννης, Έλληνας στρατιωτικός

Κατηγορία:Αποσαφηνίσεις ονομάτων
Ιωάννης Αδόλφος του Σλέσβιχ-Χόλσταϊν-Σόντερμπουργκ-Νόρμπουργκ

Ο **Ιωάννης Αδόλφος**, δανικά Hans Adolf (15 Σεπτεμβρίου 1576 - 21 Φεβρουαρίου 1624) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Νόρμπουργκ (1622-24).

## Βιογραφία
Ήταν ο τέταρτος γιος του Ιωάννη Β΄ του *νεότερου*, δούκα του Σλέσβιχ-Χόλσταϊν-Σόντερμπουργκ και της Ελισάβετ των Γουέλφων, κόρης του Ερνέστου Γ΄, δούκα του Μπράουνβαϊγκ-Γκρουμπενχάγκεν.

Όπως και ο πατέρας του, μετέβη στη Ρώμη για σπουδές (1596-97). Το 1622 διαδέχθηκαν τον Ιωάννη Β΄ τα τέκνα του: ο Αλέξανδρος έλαβε το Σλέσβιχ-Χόλσταϊν-Σόντερμπουργκ, ο Ιωάννης Αδόλφος το Νόρμπουργκ (επί της νήσου Αλς), ο Ιωακείμ Ερνέστος το Πλεν και άλλοι αδελφοί τα υπόλοιπα εδάφη. Αρραβωνιάστηκε τη Μαρία Χέντβιχ, κόρη του Ερνέστου Λουδοβίκου, δούκα της Πομερανίας, αλλά η Μαρία Χέντβιχ απεβίωσε το 1606, ώστε δεν πρόλαβε να τη νυμφευτεί.

Απεβίωσε το 1624 σε ηλικία 48 ετών, άγαμος και τον διαδέχθηκε ο επόμενος αδελφός του Φρειδερίκος.

## Πρόγονοι

## Εξωτερικοί Σύνδεσμοι
* Miroslav Marek: House of Oldenburg, offsprings of Johann IΙ herzog von S.H.S.

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Ρίτσι Βάλενς

Ο **Ρίτσι Βάλενς**, κανονικό όνομα **Ρίτσαρντ Βαλενζουέλα**, υπήρξε σημαντικός Αμερικανός τραγουδιστής ροκ εν ρολ, και από τους πρώτους δημιουργούς της Τσικάνο Ροκ. Πέθανε μόλις σε ηλικία 17 ετών, σε αεροπορικό δυστύχημα μαζί με τους τραγουδιστές Μπάντι Χόλι και Μπιγκ Μπούπερ. [1]

Τα πιο γνωστά του τραγούδια είναι το "Λα Μπάμπα", "Ντόνα" και το "We belong together".

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τραγουδιστές
Θάνος

Το ελληνικό επώνυμο **Θάνος** μπορεί να αναφέρεται σε κάποιο από τα παρακάτω πρόσωπα:

## Επώνυμο
* Δημήτρης Θάνος (γεν. 1959), Έλληνας πολιτικός
* Ζάχος Θάνος (1884–1946), Έλληνας ηθοποιός, θιασάρχης και θεατρικός συγγραφέας
* Κωνσταντίνος Θάνος,  Έλληνας πολιτικός 
* Λουκάς Θάνος, Έλληνας συνθέτης, σκηνοθέτης και χορογράφος

Είναι επίσης υποκοριστικό του
* Αθανάσιος (όνομα)

## Δείτε Επίσης
* Αθανάσιος
* Θάνου

Κατηγορία:Ελληνικά επώνυμα
Πλατανιάς Πυλλήνης Αιτωλοακαρνανίας

*Για οικισμούς με το ίδιο όνομα, δείτε: [[Πλατανιάς]]*

O **Πλατανιάς** είναι ημιορεινός οικισμός που βρίσκεται στη Ναυπακτία της περιφερειακής ενότητας Αιτωλοακαρνανίας σε υψόμετρο 300 μέτρα. 

## Γεωγραφικά - ιστορικά στοιχεία
Ο Πλατανιάς βρίσκεται Β.- ΒΔ. της Ναυπάκτου σε απόσταση 33 χλμ. από αυτήν στην κοιλάδα που σχηματίζει ο χείμαρρος Πόριαρης. Είναι κτισμένος επάνω στην επαρχιακή οδό Θέρμου - Λουτρών Στάχτης - Σίμου, ανάμεσα στα χωριά Κάμπος και τα Λουτρά Στάχτης. Δημιουργήθηκε από κατοίκους της Φαμίλας που βρίσκεται ορεινότερα (υψόμετρο 600 μ.) και στην απέναντι όχθη του Πόριαρη. Η περιοχή είναι πιο πεδινή (κάμπος) και πιο εύφορη και μέχρι τη δεκαετία του 1950 ήταν το *«Ζευγοστάσι Πόριαρι»*, δηλαδή βοσκότοπος αγελάδων, που ανήκε στο Μοναστήρι της Παναγιάς Αμπελακιώτισσας. Όταν όμως αυτή απαλλοτριώθηκε πολλοί Φαμιλιώτες γεωργοί μετάφεραν τα σπίτια τους και δημιούργησαν εκτός τον Πλατανιά και έναν δεύτερο οικισμό, τον Καρκανιά. Το χωριό αναγνωρίστηκε ως οικισμός το 1961 με το ΦΕΚ 19/03/1961, μαζί με τον Καρκανιά και προσαρτήθηκε στην τότε κοινότητα Φαμίλας. Το 1971 ο οικισμός Καρκανιάς καταργήθηκε και προσαρτήθηκε στον Πλατανιά.

## Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός το 1961 να απογράφεται στην κοινότητα Φαμίλας και το 1968 να ορίζεται  έδρα της. Σύμφωνα με το σχέδιο Καλλικράτης μαζί με τη Φαμίλα και τη Συκέα συναποτελούν την Τοπική Κοινότητα Φαμίλας που ανήκει στη Δημοτική Ενότητα Πυλλήνης του Δήμου Ναυπακτίας ενώ με την απογραφή του 2011 έχει 48 κατοίκους.

### Απογραφές πληθυσμού

## Σημείωση
Στην Αιτωλοακαρνανία αλλά στον Δήμο Αγρινίου υπάρχει ο συνώνυμος οικισμός Πλατανιάς Παραβόλας.

## Εξωτερικοί σύνδεσμοι
* Φαμίλα  από το http://www.nafpaktos.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Φίλιππος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο **Φίλιππος**, δανικά Filip (15 Μαρτίου 1584 - 27 Σεπτεμβρίου 1663) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Γκλύξμπουργκ.

## Βιογραφία
Ήταν ο έκτος γιος του Ιωάννη Β΄ του *νεότερου*, δούκα του Σλέσβιχ-Χόλσταϊν-Σόντερμπουργκ και της Ελισάβετ των Γουέλφων, κόρης του Ερνέστου Γ΄, δούκα του Μπράουνσβαϊγκ-Γκρουμπενχάγκεν.

Το 1622 διαδέχθηκαν τον Ιωάννη Β΄ οι γιοί του: ο Χριστιανός έλαβε τη νήσο Έρε, ο Αλέξανδρος το Σόντερμπουργκ, ο Φρειδερίκος το Νόρμπουργκ, ο Φίλιππος το Γκλύξμπουργκ και ο Ιωακείμ Ερνέστος το Πλεν. Το 1633 απεβίωσε ο Χριστιανός και η περιοχή του Έρε μοιράστηκε στους επιζώντες αδελφούς του: ο Φίλιππος έλαβε το Κέπινγκ (Έρεσκεπινγκ) και το Βούντερουπ και ο Φρειδερίκος το Γκρόστεν, το οποίο πώλησε τρία έτη μετά στον Φίλιππο.  

Αγόρασε την περιοχή Φράινβιλλεν στο Σλέσβιχ και την παραχώρησε στην κόρη του Χέντβιχ. Το 1648 αγόρασε το Γκράβενσταϊν, μια περιοχή στη χερσόνησο του Σούντεβετ (βόρεια του όρμου του Φλένσμπουργκ) από τον Χανς του Άλεφελντ και το 1662 την πώλησε στην Φρειδερίκο του Άλεφελντ. Απεβίωσε το 1663 σε ηλικία 79 ετών. Οι περιοχές του στη νήσο Έρε πωλήθηκαν από απόγονό του το 1749 στον Φρειδερίκο Ε΄ της Δανίας.

## Οικογένεια
Νυμφεύτηκε το 1624 τη Σοφία Χέντβιχ των Βέττιν, κόρη του Φραγκίσκου Β΄, δούκα της Σαξονίας-Λάουενμπουργκ και είχε τέκνα:
* Φραγκίσκος 1626-1651
* Χριστιανός 1627-1698, νυμφεύτηκε πρώτα τη Σίβυλλα-Ούρσουλα των Γουέλφων, κόρη του Αυγούστου Β΄ δούκα του Μπράουνσβαϊγκ-Βόλφενμπυτελ, χωρίς τέκνα. Έπειτα νυμφεύτηκε την εξαδέλφη του Αγνή Χέντβιχ του Όλντενμπουργκ, κόρη του Ιωακείμ-Ερνέστου, δούκα του Σλέσβιχ-Χόλσταϊν-Σόντερμπουργκ-Πλεν και είχαν γιο τον:
** Φίλιππος-Ερνέστος 1673-1729, νυμφεύτηκε την Χριστίνα των Βέττιν, κόρη του Χριστιανού, δούκα της Σαξονίας-Άιζενμπερκ. Γιος του ήταν ο:
*** Φρειδερίκος 1701-1766, δούκας του Σλέσβιχ-Χόλσταϊν-Γκλύξμπουργκ. Νυμφεύτηκε την Ερριέττα-Αυγούστα, κόρη του Σίμωνα-Ερρίκου-Αδόλφου, κόμη του Λίππε-Ντέτμολντ και είχε τέκνα:
**** Φρειδερίκος-Γουλιέλμος-Ερρίκος απεβ. 1779, δούκας του Σλέσβιχ-Χόλσταϊν-Γκλύξμπουργκ. Νυμφεύτηκε την Άννα-Καρολίνα, κόρη του Γουλιέλμου-Ερρίκου, πρίγκιπα του Νάσσαου-Σααρμπρύκεν. 
**** Λουίζα-Καρλόττα, παντρεύτηκε τον Κάρολο-Γεώργιο Λέμπρεχτ, πρίγκιπα του Άνχαλτ-Κέτεν.
* Μαρία-Ελισάβετ 1628-1664, παντρεύτηκε τον Γεώργιο-Αλβέρτο των Χοεντσόλερν, μαργράβο του Βρανδεμβούργου-Μπαϊρόιτ-Κούλμπαχ.
* Σοφία-Χέντβιχ 1630-1652, παντρεύτηκε τον Μαυρίκιο των Βέττιν, δούκα της Σαξονίας-Τσάιτς.
* Αδόλφος 1631-1658
* Αυγούστα 1633-1701, παντρεύτηκε τον Ερνέστο-Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ. 
* Χριστιανή 1634-1701, παντρεύτηκε τον Χριστιανό Α΄ των Βέττιν, δούκα της Σαξονίας-Μέρσεμπουργκ.
* Δωροθέα 1636-1691, παντρεύτηκε πρώτα τον Χριστιανό-Λουδοβίκο των Γουέλφων, δούκα του Μπράουνσβαϊγκ-Λύνεμπουργκ και μετά τον Φρειδερίκο-Γουλιέλμο των Χοεντσόλερν, εκλέκτορα του Βρανδεμβούργου.
* Χέντβιχ 1640-1671.

## Πρόγονοι

## Αναφορές σε Πηγές


## Εξωτερικοί Σύνδεσμοι
* Genealogical table of the House of Schleswig-Holstein-Sonderburg

Κατηγορία:Οίκος του Σλέσβιχ-Χόλσταϊν-Σόντερμπουργκ
Ιωακείμ Ερνέστος του Σλέσβιχ-Χόλσταϊν-Σόντερμπουργκ-Πλεν

O **Ιωακείμ Ερνέστος** (δανικά: *Joachim Ernst af Slesvig-Holsten-Sønderborg-Pløn*, 29 Αυγούστου 1595 - 5 Οκτωβρίου 1671) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Πλεν (1622-1671).

## Βιογραφία
Ήταν ο έβδομος γιος του Ιωάννη Β΄ του *Νεότερου*, δούκα του Σλέσβιχ-Χόλσταϊν-Σόντερμπουργκ και της Αγνής-Χέντβιχ των Ασκάνια, κόρης του Ιωακείμ-Ερνέστου πρίγκιπα του Άνχαλτ.

Γεννήθηκε στο Σόντερμπουργκ και ως νέος έκανε ένα εκπαιδευτικό ταξίδι στην Ευρώπη, κάτι σύνηθες για έναν ευγενή της εποχής του. Πέρασε από την Ολλανδία, την Αγγλία, τη Γαλλία και την Ιταλία. Το 1617 συμμετείχε στον Πόλεμο των Ουσκόκων. Ο Ιωάννης Β΄ είχε από κοινού με τον αδελφό του Φρειδερίκο Β΄ της Δανίας τα αδιαίρετα δουκάτα Σλέσβιχ & Χόλσταϊν και είχε εγκατασταθεί στο Σόντερμπουργκ. Όταν απεβίωσε το 1622, οι περιοχές του μοιράστηκαν μεταξύ των πέντε γιων του και ο Ιωακείμ Ερνέστος έλαβε το Πλεν (Plön), το Άρενσμπεκ και το Ράινφελντ (περιοχές του Χόλσταϊν στη Γερμανία).

Με την ευκαιρία του γάμου του διέταξε το γκρέμισμα του παλαιού κάστρου του Πλεν και την οικοδόμηση νέου (1633-36), που το έκανε κατοικία του και έδρα της κυβέρνησης. Τιμήθηκε με τη διάκριση του Τάγματος του Ελέφαντος από τον Χριστιανό Ε΄ της Δανίας το 1671. Απεβίωσε το ίδιο έτος στο Πλεν.

## Οικογένεια
Νυμφεύτηκε το 1632 τη Δωροθέα Αυγούστα του Όλντενμπουργκ, κόρη του Ιωάννη Αδόλφου, δούκα του Σλέσβιχ-Χόλσταϊν-Γκόττορπ και είχε τέκνα:
* Ιωάννης Αδόλφος 1634-1704, δούκας του Σλέσβιχ-Χόλσταϊν-Σόντερμπουργκ-Πλεν
* Αύγουστος 1635-1699, δούκας του Σλέσβιχ-Χόλσταϊν-Σόντερμπουργκ-Πλεν-Νόρμπουργκ
* Ερνεστίνη 1636-1696
* Ιωακείμ Ερνέστος Β΄ 1637-1700, δούκας του Σλέσβιχ-Χόλσταϊν-Σόντερμπουργκ-Πλεν-Ρέτβις
* Βερνάρδος 1639-1676, πρίγκιπας του Σλέσβιχ-Χόλσταϊν-Σόντερμπουργκ-Πλεν και ναύαρχος της Δανίας
* Αγνή Χέντβιχ 1640-1698
* Κάρολος Ερρίκος 1642-1655
* Σοφία Ελεονόρα 1644-1729, παντρεύτηκε τον Βόλφγκανγκ Ιούλιο, κόμη του Χοενλόε-Νόιενσταϊν

## Εξωτερικοί Σύνδεσμοι
* Family tree of the House of Schleswig-Holstein-Sonderburg
* Line of Schleswig-Holstein-Plön
* The Cavalier Tour of two Princes 

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Κοινότητα των Βολλανδιστών

μικρογραφία|Acta Sanctorum, Ιανουάριος 1643.
Η **Κοινότητα των Βολλανδιστών** () ή απλούστερα **Οι Βολλανδιστές** είναι μια ένωση λογίων, φιλολόγων και ιστορικών (που αρχικά ήσαν όλοι Ιησουΐτες, ενώ τώρα περιλαμβάνει και μη-Ιησουΐτες) οι οποίοι από τις αρχές του 17ου αιώνα μελετούν τα Συναξάρια και τη λατρεία των αγίων στον Χριστιανισμό. Στην επίσημη ιστοσελίδα τους αυτοπεριγράφονται ως "ένα ερευνητικό ινστιτούτο Ιησουϊτών αφιερωμένο στην κριτική μελέτη της ελληνικής, λατινικής, ανατολικής και λαϊκής αγιογραφικής λογοτεχνίας καθώς και στην ιστορία των αγίων και των λατρειών τους. Προέρχεται από το μεγάλο εγχείρημα του Acta Sanctorum που ξεκίνησε ο Ζαν Μπολάν το 1643."

## Ιωάννης Βολλάνδος
thumb|Ιωάννης Βολλάνδος Οι Βολλανδιστές πήραν το όνομά τους από τον Ζαν Μπολάν (Jean Bolland) ή Ιωάννη Βολλάνδο (1596–1665). Αυτός ήταν επιμελητής σπουδών στο κολέγιο των Ιησουϊτών του Mechelen. Μετά το θάνατο του Heribert Rosweyde (1569–1629), λέκτορα στο κολλέγιο Ιησουϊτών του Douai ο οποίος στον ελεύθερο χρόνο του συνέλεγε πληροφορίες για αγίους, από τις οποίες το 1615 συνέγραψε το έργο "Vitae Patrum", ο Bolland κλήθηκε να επανεξετάσει τα γραφόμενά του. Έτσι, ο Bolland συνέχισε τις εργασίες αυτές, οι οποίες οδήγησαν στους *[[Βίοι αγίων|Βίους αγίων]]* (Acta Sanctorum), την σπουδαιότερη έκδοση των Βολλανδιστών.

## Παραπομπές


## Εξωτερικοί δεσμοί
* Κοινότητα των Βολλανδιστών
* Bibliotheca Hagiographica Latina manuscripta 
* Βίοι Αγίων (Acta Sanctorum)

Κατηγορία:Αγιολόγοι
Κατηγορία:Χριστιανοί άγιοι
Κατηγορία:Εταιρεία του Ιησού
Βερνάρδος του Σλέσβιχ-Χόλσταϊν-Σόντερμπουργκ-Πλεν

Ο **Βερνάρδος**, δανικά Bernhard (31 Ιανουαρίου 1639 - 13 Ιανουαρίου 1676) από τον Οίκο του Σλέσβιχ-Χόλσταϊν-Σόντερμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Πλεν και ναύαρχος της Δανίας. 

## Βιογραφία
Ήταν ο τέταρτος γιος του Ιωακείμ Ερνέστου, δούκα του Σλέσβιχ-Χόλσταϊν-Σόντερμπουργκ-Πλεν και της Δωροθέας Αυγούστας του Όλντενμπουργκ, κόρης του Ιωάννη Αδόλφου δούκα του Σλέσβιχ-Χόλσταϊν-Γκόττορπ.

Ο πατέρας του τού έδωσε στρατιωτική εκπαίδευση και ο Βερνάρδος έγινε συνταγματάρχης του ισπανικού στρατού. Το 1672 ήταν διοικητής του Πεζικού του Μπράουνσβαϊγκ-Λύνεμπουργκ και υπεράσπισε, μαζί με αυστριακά στρατεύματα, την πόλη του Χρόνινγκεν εναντίον του στρατού των Γάλλων, που προήλαυναν και του Χριστοφόρου Βερνάρδου, επισκόπου του Μύνστερ. Το 1675 επέστρεψε στο Πλεν, όπου ανέλαβε τη διοίκηση του εκεί στρατού. Το 1675 η Δανία προετοιμαζόταν για την εκστρατεία στην Πομερανία και τοποθετήθηκε υποστράτηγος του δανικού στρατού.

Το 1676 ασθένησε ξαφνικά από πυρετό στο Πλεν και απεβίωσε. Ήταν 37 ετών και άγαμος. Στη διοίκηση του στρατού τον διαδέχθηκε ο πρωτότοκος αδελφός του Ιωάννης Αδόλφος, δούκας του Σλέσβιχ-Χόλσταϊν-Σόντερμπουργκ-Πλεν.

## Εξωτερικοί Σύνδεσμοι
* Bernhard, Hertug af Pløen

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Μια εκτυφλωτική απουσία φωτός

Το **Μια εκτυφλωτική απουσία φωτός **, (πρωτότυπος τίτλος: **Cette aveuglante absence de lumière**) είναι μυθιστόρημα του Μαροκινού γαλλόφωνου συγγραφέα Ταχάρ μπεν Ζελούν. 

Το βιβλίο εκδόθηκε πρώτη φορά στη Γαλλία το 2000 από τις "Éditions du Seuil" και το 2004 τιμήθηκε με το Διεθνές Λογοτεχνικό Βραβείο IMPAC Dublin. Στην Ελλάδα εκδόθηκε το 2001 σε μετάφραση του Γιώργου Καλαμαντή από τις εκδόσεις «Λιβάνης Α.Α.» (ISBN 960-14-0423-6). Έχει εκδοθεί επίσης στα αγγλικά, ιταλικά, αραβικά, εβραϊκά, κινέζικα και πολωνικά. 

Ξεκινώντας από τα πραγματικά γεγονότα, τις συλλήψεις που ακολούθησαν την αποτυχημένη προσπάθεια στρατιωτικών να αναλάβουν την εξουσία της χώρας, δολοφονώντας τον Μαροκινό βασιλιά Χασάν ο Β', τον Αύγουστο του 1972, ο συγγραφέας διηγείται τις αποτρόπαιες συνθήκες κράτησης των πολιτικά αντιφρονούντων στις διαβόητες φυλακές του «Ταζμαμάρτ»  (στρατόπεδο συγκέντρωσης στην έρημο) και τον αγώνα τους για σωματική και κυρίως, ψυχική επιβίωση. Πέρα από αυτό όμως, ο συγγραφέας περιγράφει τις επιπτώσεις του μακροχρόνιου εγκλεισμού στον ψυχισμό του ανθρώπου.

Ο ήρωας του βιβλίου, ένας από τους συνωμότες, (ο ήρωας είναι υπαρκτό πρόσωπο, φίλος του συγγραφέα) όταν θα βγει από την φυλακή, 18 χρόνια αργότερα, θα έχει κοντύνει κατά 15 εκατοστά, θα έχει καμπουριάσει και θα έχει παραμορφωθεί ο θώρακάς του αλλά θα έχει καταφέρει να επιζήσει, από τους ελάχιστους (άλλοι δυο) κρατούμενους που το κατάφεραν.

Η κριτική επιτροπή του Διεθνούς Λογοτεχνικού Βραβείου IMPAC Dublin στο σκεπτικό της βράβευσής της αναφέρει μεταξύ άλλων...*ότι πρόκειται για ένα αριστουργηματικό μυθιστόρημα...με διαυγή γλώσσα και λιτή μορφή η οποία δίνει στο έργο μια σκοτεινή υπόγεια δύναμη. Διηγείται μια ιστορία που έπρεπε οπωσδήποτε να ειπωθεί, την ιστορία μιας ανθρώπινης ζωής χωρίς ελπίδα.*

## Εσωτερικοί σύνδεσμοι
*:en:1972 Moroccan coup attempt
*:fr:Tanzmamart, κατάλογος των κρατουμένων
## Εξωτερικοί σύνδεσμοι
*[άρθρο για τα μυθιστορήματα που εξέφρασαν την [Αραβική Άνοιξη]]
## Πηγές - Παραπομπές


Κατηγορία:Μυθιστορήματα του Ταχάρ Μπεν Ζελούν
Κατηγορία:Αραβικά μυθιστορήματα
Κατηγορία:Πολιτικά μυθιστορήματα
Η Μεγάλη των Μπάτσων Σχολή 2: Η Πρώτη Αποστολή

Το ***Η Μεγάλη των Μπάτσων Σχολή 2: Η Πρώτη Αποστολή*** (πρωτότυπος τίτλος: ***Police Academy 2: Their First Assignment***) είναι μία αμερικανική κωμική ταινία του 1985, σε σκηνοθεσία Τζέρι Πάρις. Το σενάριο γράφτηκε από τους Μπάρι Γ. Μπλόστιν και Μτέιβιντ Σέφιλντ. Πρόκειται για το πρώτο σίκουελ της σειράς *[[Police Academy (franchise)|Police Academy]]*. Πρωταγωνιστούν οι Στιβ Γκούντεμπεργκ, Μπούμπα Σμιθ, Μάριον Ράμσι, Ντέιβινγ Γκραφ, Μάικλ Γουίνσλοου και ο Αρτ Μετράνο.

Η πλοκή της ταινίας συνεχίζεται από το πρώτο μέρος της σειράς, όπου οι απόφοιτοι της ακαδημίας αναλαμβάνουν την πρώτη τους αποστολή, η οποία είναι να πατάξουν το έγκλημα σε μία πόλη, που υποφέρει τον τελευταίο καιρό. Η διανομή της ταινίας έγινε από τη Warner Bros., και κυκλοφόρησε στις 29 Μαρτίου του 1985. Αν και εισπρακτική ήταν επιτυχημένη (όχι τόσο όσο η πρώτη ταινία), οι κριτικές που δέχτηκε ήταν ως επί το πλείστον αρνητικές.

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 1985
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Ταινίες σίκουελ
Κατηγορία:Αμερικανικές κωμικές ταινίες
Κατηγορία:Ταινίες παραγωγής Warner Bros.
Κατηγορία:Ταινίες παραγωγής The Ladd Company
Μάνεσι

Με την ονομασία **Μάνεσι** απαντώνται οι παρακάτω οικισμοί:

* ο Μάνεσης Αργολίδας ή Μάνεσι
* ο Μάνεσης Μεσσηνίας ή Μάνεσι
* το Μάνεσι Αχαΐας
** το Μάνεσι Καλαβρύτων
** το Μάνεσι Πατρών

Παλιότερα είχαν την ονομασία "Μάνεσι" οι οικισμοί:
* το Λευκοχώρι Φθιώτιδας
* η Ψηλή Βρύση Αρκαδίας

Κατηγορία:Αποσαφηνίσεις ελληνικών τοπωνυμίων
Αύγουστος του Σλέσβιχ-Χόλσταϊν-Σόντερμπουργκ-Πλεν-Νόρμπουργκ

Ο **Αύγουστος**, δανικά August (9 Μαΐου 1635 - 17 Σεπτεμβρίου 1699) από τον Οίκο του Σλέσβιχ-Χόλσταϊν-Γκόττορπ ήταν δούκας του Σλέσβιχ-Χόλσταϊν-Σόντερμπουργκ-Πλεν-Νόρμπουργκ.

## Βιογραφία
Ήταν ο δευτερότοκος γιος του Ιωακείμ Ερνέστου, δούκα του Σλέσβιχ-Χόλσταϊν-Σόντερμπουργκ-Πλεν και της Δωροθέας Αυγούστας του Όλντενμπουργκ, κόρης του Ιωάννη Αδόλφου, δούκα του Σλέσβιχ-Χόλσταϊν-Γκόττορπ.

Όταν ήταν νέος έκανε την "Μεγάλη περιήγηση" στην Ευρώπη μαζί με τον κατά ένα έτος μεγαλύτερο αδελφό του Ιωάννη Αδόλφο, επισκεπτόμενοι μεταξύ άλλων την Αγγλία και τη Γαλλία. Τον πατέρα τους διαδέχθηκε ο Ιωάννης Αδόλφος, που παραχώρησε το Νόρμπουργκ (δανικά: Νόρντμποργκ) στον αδελφό του.

Ο Αύγουστος έγινε αξιωματικός του στρατού του Βρανδεμβούργου και προήχθη σε στρατηγό του πεζικού το 1664. Τότε διορίστηκε κυβερνήτης του Μαγδεβούργου. Το 1674 έγινε κυβερνήτης του Μίντεν ως αμοιβή για τη γενναιότητά του στον πόλεμο εναντίον των Οθωμανών. Το 1676 έλαβε τη νήσο Ούζεντομ ως ανταπόδοση για τις υπηρεσίες του στον πόλεμο του Σκαν. Τελικά το Ούζεντομ δόθηκε από τη Συνθήκη του Σαιν-Ζερμαίν-αν-Λέιγ στη Σουηδία. Όταν ο Φρειδερίκος Γουλιέλμος, εκλέκτορας του Βρανδεμβούργου απεβίωσε το 1688, ο Αύγουστος αποσύρθηκε από τον στρατό του Βρανδεμβούργου και διέμενε στο κάστρο Νόρμπουργκ.

Το 1676 του απονεμήθηκε στην Κοπεγχάγη η διάκριση τού Τάγματος του Ελέφαντος. Απεβίωσε το 1699 στο Πλεν σε ηλικία 64 ετών. Το 1704 απεβίωσε ο αδελφός του Ιωάννης Αδόλφος, δούκας του Σλέσβιχ-Χόλσταϊν-Σόντερμπουργκ-Πλεν και το 1706 τον διαδέχθηκε ο Ιωακείμ Φρειδερίκος, γιος του Αυγούστου.

## Οικογένεια
Νυμφεύτηκε το 1665 την Ελισάβετ-Καρλόττα, κόρη του Φρειδερίκου πρίγκιπα του Άνχαλτ-Χαρτσγκερόντε και είχε τέκνα:
* Ιωακείμ-Φρειδερίκος 1668-1722, δούκα του Σλέσβιχ-Χόλσταϊν-Σόντερμπουργκ-Πλεν.
* Ελισάβετ-Αυγούστα 1669-1709, μοναχή στο αββαείο του Χέρφορντ.
* Σοφία-Καρλόττα 1672-1720.
* Χριστιανός-Κάρολος 1674-1706, πρίγκιπας του Σλέσβιχ-Χόλσταϊν-Σόντερμπουργκ-Πλεν-Νόρμπουργκ.
* Ιωάννα-Δωροθέα 1676-1727, παντρεύτηκε τον Γουλιέλμο Β΄ πρίγκιπα του Νάσσαου-Ντίλενμπουργκ.

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Έρικ Γιέλεν

Ο **Έρικ Γιέλεν** (*[[γερμανικά]]: Eric Jelen*), γεννημένος στις 11 Μαρτίου 1965 στο Τριέρ, είναι πρώην Δυτικογερμανός πρωταθλητής της αντισφαίρισης. Κατά την επαγγελματική του σταδιοδρομία κέρδισε ένα τουρνουά στο απλό, 1989 στο Μπρίστολ, και πέντε τίτλους στο διπλό.

Στις 7 Ιουλίου 1986 ήταν Νο 23 στον κόσμο. Ο Γιέλεν ήταν μέλος δύο ομάδων της Δυτικής Γερμανίας που κέρδισαν το Κύπελλο Ντέιβις. Το 1988 συνεργάστηκε με τον Μπόρις Μπέκερ στο διπλό για να κερδίσει τη νίκη που εξασφάλισε στη Δυτική Γερμανική τη νίκη επί της Σουηδίας στον τελικό. Την επόμενη χρονιά το 1989 η Δυτική Γερμανία υπερασπίστηκε με επιτυχία τον τίτλο νικώντας τη Σουηδία στον τελικό, και οι Μπέκερ και Γιέλεν κέρδισαν και πάλι το διπλό αγώνα.

Ο Γιέλεν πήρε μέρος με τη Δυτική Γερμανία στους Ολυμπιακούς αγώνες του 1988 στη Σεούλ, στο απλό αλλά και στο διπλό αποκλείστηκε στον πρώτο γύρο.

Στο κύπελλο Ντέιβις έχει αγωνιστεί το 1986, 1987, 1988, και 1989 για τη Δυτική Γερμανία και το 1990, 1991 και 1992 για τη Γερμανία με ρεκόρ 20 νίκες και 8 ήττες.

## Παραπομπές

Κατηγορία:Δυτικογερμανοί αθλητές της αντισφαίρισης
Κατηγορία:Γερμανοί αθλητές της αντισφαίρισης
Περιβόλια Αιτωλοακαρνανίας

Ο όρος **Περιβόλια Αιτωλοακαρνανίας** μπορεί να αναφέρεται:

* στα Περιβόλια Πυλλήνης Αιτωλοακαρνανίας, οικισμός του δήμου Ναυπακτίας
* στα Περιβόλια Παλαίρου Αιτωλοακαρνανίας, οικισμός του Δήμου Ακτίου - Βόνιτσας